Pakuotės lapelis: informacija vartotojui

Nervoheel N tabletės

Homeopatinis vaistinis preparatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas.
· Neišmeskite šio lapelio, nes vėl gali prireikti jį perskaityti.
· Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

 Apie ką rašoma šiame lapelyje?

1.	Kas yra Nervoheel N ir kam jis vartojamas
2.	Kas žinotina prieš vartojant Nervoheel N 
3.	Kaip vartoti Nervoheel N 
4.	Galimas šalutinis poveikis
5.	Kaip laikyti Nervoheel N 
6.	   Pakuotės turinys ir kita informacija


1.	 Kas yra Nervoheel N ir kam jis vartojamas

Nervoheel N yra homeopatinis vaistas, vartojamas nuovargio sukeltiems nerviniams negalavimams lengvinti.

Indikacijos pagrįstos tik homeopatijos principais.

Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.


2.	 Kas žinotina prieš vartojant Nervoheel N 

Nervoheel N vartoti negalima
          Jeigu yra alergija, veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Nervoheel N.

Kiti vaistai ir Nervoheel N
Sąveika su kitais vaistais nežinoma.
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Vairavimas ir mechanizmų valdymas
Nervoheel N gebėjimo vairuoti ir valdyti mechanizmus neveikia arba veikia nereikšmingai.

Nervoheel N sudėtyje yra laktozės
Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš pradėdami vartoti šį vaistą.


3.	Kaip vartoti Nervoheel N 
 
Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką. 

Rekomenduojama dozė
Suaugusiems žmonėms ir vaikams nuo 12 metų: vartoti po 1 tabletę 3 kartus per dieną.     
6–11 metų vaikams: vartoti po 1 tabletę du kartus per dieną. 
2–5 metų vaikams: vartoti po 1 tabletę vieną ar du kartus per dieną. 
Jaunesniems kaip 2 metų vaikams: vartoti po 1 tabletę vieną kartą per dieną.

Tabletę lėtai ištirpinti burnoje. Ją reikia vartoti ne valgio metu. Vaikams tabletę galima susmulkinti ir ištirpinti nedideliame kiekyje vandens.

Ką daryti pavartojus per didelę Nervoheel N dozę?
Pranešimų apie perdozavimą negauta.

Pamiršus pavartoti Nervoheel N     
Negalima vartoti dvigubos dozės norint kompensuoti praleistą dozę.

Nustojus vartoti Nervoheel N       
Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4.	 Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažnis nežinomas (negali būti apskaičiuotas pagal turimus duomenis).
Buvo pranešta apie laikiną virškinimo trakto diskomfortą (pykinimą) ar laikiną odos alergiją (išbėrimą ar patinimą). 

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba 
vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73 568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, 
LT-09120 Vilnius), nemokamu fakso numeriu 8 800 20 131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	 Kaip laikyti Nervoheel N  

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir talpyklės etiketės po „Tinka iki“ nurodytam tinkamumo laikui pasibaigus,  šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Šiam vaistui specialių laikymo sąlygų nereikia.


6.	 Pakuotės turinys ir kita informacija

Nervoheel N sudėtis
-  1 tabletėje yra veikliųjų medžiagų: Acidum phosphoricum D4 60 mg, Strychnos ignatii D4 60 mg,     
   Sepia officinalis D4 60 mg, Kalium bromatum D4 30 mg, Zincum isovalerianicum D4 30 mg.
-  Pagalbinės medžiagos: laktozė monohidratas, magnio stearatas. 

Nervoheel N išvaizda ir kiekis pakuotėje
Nervoheel N tabletės yra homeopatinis vaistas. Nuo dviejų natūralių sudedamųjų dalių priklauso Nervoheel N išvaizda ir kvapas. Tablečių spalva gali kisti dėl Sepia, kuri yra tamsios spalvos. Būdingas kvapas, kurį galbūt pajutote, yra dėl valerijono, t. y. vaistažolės, kurios veiksmingumas yra gerai žinomas.
Nervoheel N tabletės yra baltos, su pilkšvu blizgesiu, pavieniais atvejais gali būti juodų taškelių. Tabletės yra apvalios, plokščios, su nusklembtomis briaunomis. 
Pakuotėje yra 50 tablečių.

Registruotojas ir gamintojas
Biologische Heilmittel Heel GmbH
Dr.-Reckeweg-Straße 2-4
76532 Baden-Baden
Vokietija
Tel. + 49 7221 501 00
Faksas	 + 49 7221 501 485
El. paštas  info@heel.de

Jeigu apie šį vaistą norite sužinoti daugiau, kreipkitės į vietinį registruotojo atstovą.

UAB „Farmahelis”
Partizanų g. 198-5
LT-50324 Kaunas
Tel., faksas + 370 37 452 559
El. paštas  info@heel.lt

Šis pakuotės lapelis paskutinį kartą peržiūrėtas 2017-05-09

